Official Journal L 315 , 19/11/2002 P. 0014 - 0015



Id-Direttiva 2002/33/KE tal-Parlament Ewropew u tal-Kunsill tal-21 ta’ Ottubru 2002 li temenda d-Direttivi tal-Kunsill 90/425/KEE u 92/118/KEE rigward ħtiġiet ta’ saħħa għal prodotti sekondarji ġejjin mill-annimali IL-PARLAMENT EWROPEW U L-KUNSILL TA’ L-UNJONI EWROPEA, Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 152(4)(b) tiegħu, Wara li kkunsidraw il-proposta mill-Kummissjoni [1], Wara li kkunsidraw l-opinjoni tal-Kumitat Ekonomiku u Soċjali [2], Wara li kkonsultaw mal-Kumitat tar-Reġjuni, Jaġixxu skond il-proċedura stabbilita fl-Artikolu 251 tat-Trattat [3], Billi: (1) Atti numerużi tal-Komunità jistabbilixxu kondizzjonijiet dwar is-saħħa ta’ l-annimali u s-saħħa pubblika rigward il-proċessar u r-rimi ta’ skart ta’ l-annimali u għall-produzzjoni, tqegħid fis-suq, negozju u importazzjoni ta’ prodotti li joriġinaw mill-annimali mhux maħsuba għall-konsum uman. (2) Ir-Regolament (KE) Nru 1774/2002 tal-Parlament Ewropew u tal-Kunsill tat-3 ta’ Ottubru 2002 li jistabbilixxi r-regoli dwar is-saħħa li jikkonċernaw il-prodotti sekondarji mill-annimali mhux maħsuba għall-konsum uman [4] issostitwixxa r-regoli li kien hemm f’dawk l-atti. (3) Sabiex jitqiesu dawk ir-regoli ġodda, id-Direttiva tal-Kunsill 90/425/KEE tas-26 ta’ Ġunju ta’ l-1990 dwar verifiki veterinarji u żootekniċi applikabbli għan-negozju fil-Komunità f’xi annimali ħajjin u prodotti bl-għan li jkun kompletat is-suq intern [5] u d-Direttiva tal-Kunsill 92/118/KEE tas-17 ta’ Diċembru 1992 li tistabbilixxi l-ħtiġijiet tas-saħħa ta’ l-annimali u s-saħħa pubblika li jirregolaw in-negozju u l-importazzjoni fil-Komunità ta’ prodotti mhux suġġetti għall-ħtiġijiet imsemmija preskritti fir-regoli speċifiċi tal-Komunità msemmija fl-Anness A(I) għad-Direttiva 89/662/KEE u, dwar patoġeni, għad-Direttiva 90/425/KEE [6], għandhom għalhekk ikunu emendati, ADOTTAW DIN ID-DIRETTIVA: L-Artikolu 1 Fid-Direttiva 90/425/KEE, is-seba’ inċiż tat-Taqsima I ta’ l-Anness A għandu jkun sostitwit b’li ġej: "— Regolament (KE) Nru 1774/2002 tal-Parlament Ewropew u tal-Kunsill tat-3 ta’ Ottubru li jistabbilixxi regoli għas-saħħa dwar prodotti sekondarji mill-annimali li mhumiex maħsuba għall-konsum uman (ĠU L 273, ta’ l-10.10.2002, p. 1)." L-Artikolu 2 Id-Direttiva 92/118/KEE hija hawnhekk emendata kif ġej: 1. fl-Artikolu 2, il-punti (e) u (g) għandhom ikunu mħassra; 2. l-Artikolu 3 għandu jkun emendat kif ġej: (a) fl-ewwel inċiż, il-kliem li ġejjin għandhom ikunu mħassra: "flimkien ma’ ġelatini mhux maħsuba għall-konsum uman;u" (b) it-tieni inċiż għandu jkun sostitwit b’li ġej: "— kull prodott ġdid ta’ oriġini annimali maħsub għall-konsum uman li t-tqegħid tiegħu fis-suq fi Stat Membru huwa awtorizzat wara d-dataprevista fl-Artikolu 20 ma jistax ikun is-suġġett ta’ negozju jewimportazzjoni qabel ma tkun ittieħdet b’konformità ma’ l-ewwelparagrafu ta’ l-Artikolu 15 wara valutazzjoni, jekk xieraq fid-dawl ta’ l-opinjoni tal-Kumitat Veterinarju Xjentifiku stabbilit bid-Deċiżjoni 81/651/KEE, tar-riskju reali ta’ tixrid ta’ mard perikoluż li jittieħed li jista’ jirriżulta miċ-ċaqliq tal-prodott, mhux biss għall-ispeċi li minnha joriġina l-prodott iżda wkoll għall-ispeċi l-oħra li jistgħu jġorru l-marda, isiru ċ-ċentru ta’ marda jew riskju għas-saħħa umana," 3. fl-Artiklu 10(2), is-subparagrafu (b) għandu jkun sostitwit b’li ġej: "(b) sakemm ma jkunx speċifikat mod ieħor fl-Anness II, il-prodotti għandhom jiġu minn stabbilimenti fuq lista tal-Komunità li se tkunimfassla skond il-proċedura stabbilita fl-artikolu 18;" 4. L-Anness I għandu jkun emendat kif ġej: (a) il-Kapitoli 1, 3 u 4 għandhom ikunu mħassra; (b) il-Kapitolu 5 għandu jkun emendat kif ġej: (i) fit-titolu, il-kliem li ġejjin għandhom jiżdiedu: "maħsuba għall-konsum uman" (ii) f’parti A, dan li ġej għandu jitħassar: "A. meta huma maħsuba għall-konsum uman jew mill- annimali:" (iii) il-parti B għandha tkun imħassra; (ċ) il-Kapitolu 6 għandu jkun emendat kif ġej: (i) fit-titolu, il-kliem li ġejjin għandhom jiżdiedu: "maħsub għall-konsum uman" (ii) il-parti I għandha tkun emendata kif ġej: - il-paragrafu A għandu jkun sostitwit b’li ġej: "A. Dwar in-negozju, għall-produzzjoni tad-dokument jew ċertifikat previst fid-Direttiva 77/99/KEE, li jistqarr li l-ħtiġijiet ta’ dik id-Direttiva ġew imħarsa;" - fil-paragrafu B(1), il-punt (a) għandu jkun sostitwit b’li ġej: - "(a) il-prodotti jissodisfaw il-ħtiġijiet tad-Direttiva 80/215/KEE;" (d) fil-Kapitolu 7, il-parti II għandha tkun imħassra; u (e) il-Kapitoli 8, 10 u 12 sa 15 għandhom ikunu mħassra. L-Artikolu 3 L-Istati Membri għandhom iġibu fis-seħħ il-liġijiet, regolamenti u dispożizzjonijiet amministrattivi neċessarji sabiex jikkonformaw ma’ din id-Direttiva fit-30 ta’ April 2003. Għandhom minnufih jinfurmaw lill-Kummissjoni b’dan. Meta l-Istati Membri jadottaw dawk il-miżuri, dawn għandu jkollhom referenza għal din id-Direttiva jew ikun hemm magħhom referenza fl-okkażjoni tal-pubblikazzjoni ufficjali tagħhom. Il-metodi ta’ kif issir din ir-referenza għandhom ikunu stabbiliti mill-Istati Membri. L-Artikolu 4 Din id-Direttiva għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali tal-Komunitajiet Ewropej. L-Artikolu 5 Din id-Direttiva hija ndirizzata lill-Istati Membri. Magħmula fil-Lussemburgu, 21 ta’ Ottubru 2002. Għall-Parlament Ewropew Il-President P. Cox Għall-Kunsill Il-President P. S. Møller [1] ĠU C 62 E, tas-27.2.2001, p. 166. [2] ĠU C 193, ta’ l-10.7.2001, p. 31. [3] Opinjoni tal-Parlament Ewropew tat-12 ta’ Ġunju 2001 (ĠU C 53, tat-28.2.2002, p. 22), il-Posizzjoni Komuni tal-Kunsill ta’ l-20 ta’ Novembru 2001 (ĠU C 45 E, tad-19.2.2002, p. 66) u d-deċiżjoni tal-Parlament Ewropew tat-13 ta’ Marzu 2002 (għadha mhiex ippubblikata fil-Ġurnal Uffiċjali). [4] ĠU L 273, ta’ l-10.10.2002, p. 1. [5] ĠU L 224, tat-18.8.1990, p. 29. Direttiva kif l-aħħar emendata bid-Direttiva 92/118/KEE (ĠU L 62, tal-15.3.1993, p. 49). [6] ĠU L 62, tal-15.3.1993, p. 49. Direttiva kif l-aħħar emendata bid-Deċiżjoni tal-Kummissjoni 2001/7/KE (ĠU L 2, tal-5.1.2001, p. 27). --------------------------------------------------